Üldkohtu (viies koda laiendatud koosseisus) 19. juuli 2018. aasta määrus – Front Polisario vs. nõukogu
(kohtuasi T‑180/14)
Tühistamishagi – Euroopa Liidu ja Maroko Kuningriigi vaheline kalandusalane partnerlusleping – Protokoll, millega määratakse kindlaks lepingus sätestatud püügivõimalused – Lepingu sõlmimise otsus – Selle lepingu ja protokolli kohaldatavus Lääne-Sahara territooriumile ja sellega külgnevatele vetele – Kaebeõiguse puudumine – Vastuvõetamatus
1.      Rahvusvahelised lepingud – Liidu lepingud – Euroopa-Vahemere piirkonna leping, millega luuakse assotsiatsioon EÜ ja Maroko vahel – Ühenduse ja Maroko vaheline partnerlusleping – Territoriaalne kohaldamisala – Lääne Sahara mitteautonoomne territoorium, mis ei kuulu poolte suveräänse võimu alla – Väljajätmine
(Euroopa-Vahemere piirkonna leping assotsiatsiooni loomiseks EÜ ja Maroko vahel, artikkel 94; Ühenduse ja Maroko vaheline partnerlusleping, artikkel 11)
(vt punkt 44)
2.      Rahvusvahelised lepingud – Liidu lepingud – Rahvusvahelised lepingud põllumajanduse ja kalanduse valdkonnas – Ühenduse ja Maroko vaheline partnerlusleping – Territoriaalne kohaldamisala – Lääne-Sahara territooriumiga külgnevad veed – Väljajätmine
(Ühenduse ja Maroko vaheline partnerlusleping, artikli 2 punkt a ja artikkel 11)
(vt punktid 45–50)
3.      Rahvusvahelised lepingud – Liidu lepingud – Rahvusvahelised lepingud põllumajanduse ja kalanduse valdkonnas – Ühenduse ja Maroko vaheline partnerlusleping – 2013. aasta protokoll – Territoriaalne kohaldamisala – Maroko kalastusvöönd – Mõiste – Lääne-Sahara territooriumiga külgnevad veed – Väljajätmine
(Ühenduse ja Maroko vaheline partnerlusleping, artikli 2 punkt a ja artikkel 16, 2013. aasta protokoll, artikkel 1)
(vt punktid 52, 53, 57, 60)
4.      Rahvusvahelised lepingud – Liidu lepingud – Tõlgendamine – Lepingu kohaldamise edaspidise praktika arvessevõtmine – Ulatus – Liidu väidetav soov täita lepingut vastuolus isemääramisõiguse põhimõtte ja rahvusvaheliste lepingute suhtelise toime põhimõttega – Kokkusobimatus lepingute heas usus täitmise põhimõttega
(vt punktid 63–65)
5.      Tühistamishagi – Füüsilised või juriidilised isikud – Neid otseselt ja isiklikult puudutavad aktid – Nõukogu otsus niisuguse lepingu sõlmimise kohta kolmanda riigiga, mis ei too nimetatud riigi kontrolli all oleva territooriumi suhtes kaasa õiguslikke tagajärgi, sest sel riigil ei ole kõnealuse territooriumi üle rahvusvaheliselt tunnustatud suveräänset võimu – Niisuguse rühmituse esitatud hagi, keda tunnustatakse kõnealusel territooriumil elava rahva esindajana ja kes osaleb läbirääkimistes, mida Ühendatud Rahvaste Organisatsioon viib läbi, et kindlaks määrata selle territooriumi staatus – Vastuvõetamatus
(ELTL artikli 263 lõik 4; Ühenduse ja Maroko vaheline partnerlusleping ja 2013. aasta protokoll)
(vt punktid 69–71)
Ese
ELTL artikli 270 alusel esitatud nõue tühistada esiteks nõukogu 16. detsembri 2013. aasta otsus 2013/785/EL Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) Euroopa Liidu nimel sõlmimise kohta (ELT 2013, L 349, lk 1), ja teiseks komisjoni 12. märtsi 2018. aasta otsus (EL) 2018/393, millega kiidetakse Euroopa Liidu nimel heaks Euroopa Liidu ja Maroko Kuningriigi vahelise protokolli (millega määratakse kindlaks Euroopa Liidu ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus) muutmine (ELT 2018, L 69, lk 60).
Resolutsioon
1.
Jätta hagi rahuldamata.
2.
Jätta Front populaire pour la libération de la Saguia-el-Hamra et du Rio de Oro (Front Polisario) kohtukulud tema enda kanda ja mõista temalt välja Euroopa Liidu Nõukogu kohtukulud.
3.
Jätta Euroopa Komisjoni kohtkulud tema enda kanda.